SHBA: Ekspozitë me zbulime e shpikje të studentëve
Ekspozita prezantoi ide të reja që plotësojnë nevojat e biznesit dhe që njëkohësisht trajtojnë probleme sociale
Aktiviteti, i mbajtur këtë vit në Muzeun e Shkencave të San Franciskos, i quajtur Exploratorium, ka të bëjë me mprehtësinë e mendjes. Ekipe nga universitete amerikane ekspozuan pajisjet që ata kanë shpikur dhe kanë në plan të hedhin në treg përmes kompanive që kanë krijuar. Ja disa prej tyre: Një ekip i Institutit Politeknik Renselaer ka krijuar një pajisje për pastrimin e ujit, të cilën shpreson ta shesë në mbarë botën për një dollar copën. Shpikësit e pajisjes thonë se filtri mund t’u vijnë në ndihmë një miliardë njerëzve në botë që u mungon uji i pijshëm. Anëtari i ekipit Dave Perry thotë se e vendosën filtrin në një shishe të vjetër plastike. Një ekip i Universitetit të Kolorados po ashtu ka krijuar një sistem për pastrimin e ujit dhe do të tregtojë pajisje që përdoren gjatë lindjes nga mamitë në spitalet e vendeve në zhvillim. Ky student, që ka mbaruar doktoraturën në universiteti Brown ka ndërtuar një sistem për shkatërrimin e llambave fluoreshente, të cilat përmbajnë lëndën e rrezikshme të mërkurit. Studentët e inxhinierisë nga Universiteti Northwestern paraqitën një pajisje paralajmëruese për fëmijët e lindur para kohe, të cilët mund të vuajnë ndërprerja e frymëmarrjes. Pajisja, e cila vendoset tek barku i fëmijës, monitoron të dhënat jetësore të tij. Studenti i Universitetit Northwestren, Yale Sun, u mor me provat klinike të pajisjes në Afrikën e Jugut. Pajisje të tjera mjekësore përfshijnë një ventilator që mund të përdoreret në rastin e një epidemie, dhe që gjithashtu mund të përmbushë nevojat e vendeve në zhvillim, thotë mjeku Matt Callaghan, nga Univesrsiteti Stanford. Ekipi i Universitetit Stanford shpreson të shesë një model ventilatori për 300 dollarë, çmim I lire ky krahasuar me ventilatorët e mëdhenj të spitaleve. Një ekip i Universitetit Brown ka krijuar një karrocë për mbajtjen e ujit në tregun afrikan. Kompania e krijuar nga studentët quhet Anza, që do të thotë “filloj” në gjuhën Swahili, thotë Steve Cellucci, kryetar i bordit të drejtorëve. Studentët e Universitetit Teknologjik të Michiganit po krijojnë helmeta më të mira për lojtarët e futbollit amerikan dhe për motoçiklistët. Këshilltarja Humera Fasihuddin i ndihmon studentët t’i sjellin zbulimet e tyre në treg, duke i udhëzuar ata në një porces për sigurimin e fondeve, për të aplikuar për miratimin e qeverisë dhe më pas tregtimin e produkteve të tyre. Ajo thotë se këta studentë kombinojnë novatorizmin me biznesin dhe me problemet sociale që përbëjnë shqetësim.